Han tok bronsemedaljen i Ski-VM 2011 i Oslo bak Thomas Morgenstern og Gregor Schlierenzauer. Han sa også at han skulle vinne Hoppuka 2011/12, men klarte ikke en topp 10-plassering. Han var på pallen med tredjeplassen i det første rennet i skiflygingsbakken i Oberstdorf og tok også tredjeplassen i rennet i Granåsen. Han toppet sesongen med to andreplasser fra verdenscupavslutningen i Planica og havnet til slutt på en 11.-plass i verdenscupen sammenlagt. Han vant åpningsrennet i Hoppuka i Oberstdorf 29. desember 2013. Han kom på 3. plass sammenlagt i Hoppuka 2013/14. I sesongen 2014/15 klarte han å vinne begge rennene i Ruka 28. og 29. november 2014. Det andre rennet vant han sammen med Noriaki Kasai, som ble eldste skihopper som har vunnet et verdenscuprenn.